
DR 31.7.2018                                                                    85                   

 
Saya hendak sebut tentang aset pembelian tanah Ayer Itam yang kemudian dijual. 

Ini yang saya hendak tanya juga sekali lagi. Sama ada anda tahu, apa yang kita sebut sebagai 
satu round-tripping. Faham apa maksud round-tripping atau tidak? Ha! Yang Berhormat 
Rembau faham, dia pernah kerja dengan ECM Libra dia tahu apa itu round tripping. Lain kali 
tanya kepada Yang Berhormat Rembau apa itu round-tripping. Ini berlaku dalam kes 
penjualan tanah di Ayer Hitam. Saya telah jawab soalan Yang Berhormat Bukit Bendera.  

 Di mana pada tahun 2013, 1MDB telah membeli tanah di Ayer Itam seluas 234 ekar. 
Ini tanah yang dekat dengan Bukit Bendera, dipenuhi dengan penduduk-penduduk seramai 
3,000 buah keluarga dan juga merupakan satu tanah yang amat bernilai.  

Sebanyak 234 ekar dibeli dengan RM1.38 bilion oleh 1MDB menerusi anak 
syarikatnya My City Ventures Sdn. Berhad daripada Farlim Properties Sdn. Berhad, dan 
Gerak Indera Sdn. Berhad di mana di antaranya ialah pemiliknya ialah Goh Choon Lye, 
seorang yang bankrap dan telah membelanjakan kononnya RM40 juta pada Pilihanraya 
Umum 2013 untuk mengalahkan saya di kawasan Air Putih. Akan tetapi nasib baik rakyat Air 
Putih masih mempercayai saya dan masih menyokong saya. Inilah tanah Ayer Itam, 234 
ekar... [Menunjukkan senaskhah dokumen] 

 Pada tahun 2017, mereka buat satu struktur, satu kaedah baharu. Menubuhkan satu 
syarikat baharu di bawah Kementerian Kewangan, Sentuhan Budi untuk memiliki My City 
Ventures dan kemudian ini dijual kepada sebuah syarikat bernama Silk Road dengan harga 
RM2.7 bilion. Wah! Untung RM1.32 bilion dan wang ini pun sudah dibayar tetapi sehingga 
hari ini saham syarikat ini belum dipindah milik kepada pembeli. Kita pun tidak tahu siapa 
pembeli, yang kita syak ini adalah round-tripping.  

Mana ada orang bayar RM2.7 bilion tetapi tidak mahu menjadi pemilik tanah itu? 
Mereka pun menyimpang, mereka pun mengatasi masalah Kerajaan Negeri Pulau Pinang 
tidak akan benarkan pindah milik tuan punya tanah dengan tidak meminta pemindahan tuan 
milik tetapi membeli saham dalam syarikat itu sahaja.  

 Akan tetapi sehingga sekarang mereka tidak minta bahawa saham syarikat dipindah 
milik kepada pembeli. Mana ada orang belanja RM2.7 bilion tetapi tidak mahu dapat tanah 
yang mereka sudah beli? Ini adalah kes klasik round-tripping. Kita sekarang tertanya-tanya, 
wang kita sudah terima, tanah masih kita punya, mereka tidak minta. Wah! Wang dapat, tanah 
pun dapat. Boleh macam ini... 

 Tuan Wong Hon Wai [Bukit Bendera]: Minta penjelasan. 

 Tuan Lim Guan Eng: Boleh macam ini. So, itu sesuatu yang amat luar biasa sekali. 

 Tuan Wong Hon Wai [Bukit Bendera]: Bukit Bendera. 

 Tuan Lim Guan Eng: Sila. 

 Tuan Wong Hon Wai [Bukit Bendera]: Ya. Saya tertarik- terima kasih Yang 
Berhormat Menteri Kewangan. Saya tertarik dengan jawapan yang diutarakan oleh Yang 
Berhormat Menteri Kewangan dan saya telah membaca jawapan yang telah diberikan dan 
saya sangat berminat untuk mengetahui, identiti ataupun Silk Road Southeast Asia Real 
Estate Ltd.  

 Ini kerana transaksi itu dilakukan melalui harga jualan sebanyak China, Yuan- 
CNY4.25 bilion. Sama ada identiti syarikat ini, syarikat Pulau Pinang, syarikat Kuala Lumpur 
ataupun syarikat mana?  

Soalan pertama saya. Seperti round-tripping yang dijelaskan oleh Yang Berhormat 
Bagan, adakah ia satu bentuk money laundering? Saya sangat prihatin terhadap kes ini 
kerana sebelum ini saya ADUN Ayer Itam, Pulau Pinang. Bukan Ayer Hitam Johor tetapi Ayer 
Itam Pulau Pinang, sekarang Ahli Parlimen Bukit Bendera.  

 Oleh itu, sana telah dihuni oleh 2,000 unit rumah dan Kerajaan Barisan Nasional 
pada waktu itu pada tahun 2013, Yang Berhormat Pekan, mantan Perdana Menteri telah 
pergi ke kawasan di Pulau Pinang mengumumkan projek perumahan yang akan dibina tanpa 
consultation, tanpa perbincangan dan tanpa tanya khabar dengan 2,000 unit rumah di 
kawasan Ayer Itam tersebut.  

 



Saya hendak sebut tentang aset pembelian tanah Ayer Itam yang kemudian dijual. Ini yang saya hendak tanya juga sekali lagi. Sama ada anda tahu, apa yang kita sebut sebagai satu round-tripping. Faham apa maksud round-tripping atau tidak? Ha! Yang Berhormat Rembau faham, dia pernah kerja dengan ECM Libra dia tahu apa itu round tripping. Lain kali tanya kepada Yang Berhormat Rembau apa itu round-tripping. Ini berlaku dalam kes penjualan tanah di Ayer Hitam. Saya telah jawab soalan Yang Berhormat Bukit Bendera. Di mana pada tahun 2013, 1MDB telah membeli tanah di Ayer Itam seluas 234 ekar. Ini tanah yang dekat dengan Bukit Bendera, dipenuhi dengan penduduk-penduduk seramai 3,000 buah keluarga dan juga merupakan satu tanah yang amat bernilai. Sebanyak 234 ekar dibeli dengan RM1.38 bilion oleh 1MDB menerusi anak syarikatnya My City Ventures Sdn. Berhad daripada Farlim Properties Sdn. Berhad, dan Gerak Indera Sdn. Berhad di mana di antaranya ialah pemiliknya ialah Goh Choon Lye, seorang yang bankrap dan telah membelanjakan kononnya RM40 juta pada Pilihanraya Umum 2013 untuk mengalahkan saya di kawasan Air Putih. Akan tetapi nasib baik rakyat Air Putih masih mempercayai saya dan masih menyokong saya. Inilah tanah Ayer Itam, 234 ekar... [Menunjukkan senaskhah dokumen]. Pada tahun 2017, mereka buat satu struktur, satu kaedah baharu. Menubuhkan satu syarikat baharu di bawah Kementerian Kewangan, Sentuhan Budi untuk memiliki My City Ventures dan kemudian ini dijual kepada sebuah syarikat bernama Silk Road dengan harga RM2.7 bilion. Wah! Untung RM1.32 bilion dan wang ini pun sudah dibayar tetapi sehingga hari ini saham syarikat ini belum dipindah milik kepada pembeli. Kita pun tidak tahu siapa pembeli, yang kita syak ini adalah round-tripping. Mana ada orang bayar RM2.7 bilion tetapi tidak mahu menjadi pemilik tanah itu? Mereka pun menyimpang, mereka pun mengatasi masalah Kerajaan Negeri Pulau Pinang tidak akan benarkan pindah milik tuan punya tanah dengan tidak meminta pemindahan tuan milik tetapi membeli saham dalam syarikat itu sahaja. Akan tetapi sehingga sekarang mereka tidak minta bahawa saham syarikat dipindah milik kepada pembeli. Mana ada orang belanja RM2.7 bilion tetapi tidak mahu dapat tanah yang mereka sudah beli? Ini adalah kes klasik round-tripping. Kita sekarang tertanya-tanya, wang kita sudah terima, tanah masih kita punya, mereka tidak minta. Wah! Wang dapat, tanah pun dapat. Boleh macam ini... Tuan Wong Hon Wai [Bukit Bendera]: Minta penjelasan. Tuan Lim Guan Eng: Boleh macam ini. So, itu sesuatu yang amat luar biasa sekali. Tuan Wong Hon Wai [Bukit Bendera]: Bukit Bendera. Tuan Lim Guan Eng: Sila. Tuan Wong Hon Wai [Bukit Bendera]: Ya. Saya tertarik- terima kasih Yang Berhormat Menteri Kewangan. Saya tertarik dengan jawapan yang diutarakan oleh Yang Berhormat Menteri Kewangan dan saya telah membaca jawapan yang telah diberikan dan saya sangat berminat untuk mengetahui, identiti ataupun Silk Road Southeast Asia Real Estate Ltd. Ini kerana transaksi itu dilakukan melalui harga jualan sebanyak China, Yuan- CNY4.25 bilion. Sama ada identiti syarikat ini, syarikat Pulau Pinang, syarikat Kuala Lumpur ataupun syarikat mana?. Soalan pertama saya. Seperti round-tripping yang dijelaskan oleh Yang Berhormat Bagan, adakah ia satu bentuk money laundering? Saya sangat prihatin terhadap kes ini kerana sebelum ini saya ADUN Ayer Itam, Pulau Pinang. Bukan Ayer Hitam Johor tetapi Ayer Itam Pulau Pinang, sekarang Ahli Parlimen Bukit Bendera. Oleh itu, sana telah dihuni oleh 2,000 unit rumah dan Kerajaan Barisan Nasional pada waktu itu pada tahun 2013, Yang Berhormat Pekan, mantan Perdana Menteri telah pergi ke kawasan di Pulau Pinang mengumumkan projek perumahan yang akan dibina tanpa consultation, tanpa perbincangan dan tanpa tanya khabar dengan 2,000 unit rumah di kawasan Ayer Itam tersebut.